CELEX: 32016D0030
Language: et
Date: 2016-10-31 00:00:00
Title: Euroopa Keskpanga otsus (EL) 2016/1974, 31. oktoober 2016, millega muudetakse otsust (EL) 2016/810 (EKP/2016/10) suunatud pikemaajaliste refinantseerimisoperatsioonide teise seeria kohta (EKP/2016/30)

11.11.2016   
            
            
               ET
            
            
               Euroopa Liidu Teataja
            
            
               L 304/7
            
         EUROOPA KESKPANGA OTSUS (EL) 2016/1974,
   31. oktoober 2016,
   millega muudetakse otsust (EL) 2016/810 (EKP/2016/10) suunatud pikemaajaliste refinantseerimisoperatsioonide teise seeria kohta (EKP/2016/30)
   EUROOPA KESKPANGA NÕUKOGU,
   võttes arvesse Euroopa Liidu toimimise lepingut, eelkõige selle artikli 127 lõike 2 esimest taanet,
   võttes arvesse Euroopa Keskpankade Süsteemi ja Euroopa Keskpanga põhikirja, eelkõige selle artikli 3.1 esimest taanet, artiklit 12.1, artikli 18.1 teist taanet ja artikli 34.1 teist taanet,
   ning arvestades järgmist:
   
               (1)
            
            
               Hinnastabiilsuse pädevuse teostamisel, erasektori krediiditingimuste pehmendamiseks ja krediidiloome stimuleerimiseks võttis EKP nõukogu 28. aprillil 2016 vastu Euroopa Keskpanga otsuse (EL) 2016/810 (EKP/2016/10) (1). Otsuses täpsustatakse nelja suunatud pikemaajalise refinantseerimisoperatsiooni seeriaid (TLTRO-II), mida teostatakse vahemikus juunist 2016 kuni märtsini 2017 kvartaalselt.
            
         
               (2)
            
            
               Selleks et käsitleda ebakõla nende tähtaegade vahel, mis on seatud juhtasutustele avalduse esitamiseks TLTRO-II grupi koosseisu muutmiseks, EKP veebilehel avaldatud esialgses TLTRO-II ajakavas ja otsuse (EL) 2016/810 (EKP/2016/10) artikli 3 lõike 7 punktis a osutatud perioodis, on EKP nõukogu otsustanud, et juhul, kui muudatusi TLTRO-II grupi koosseisus aktsepteeritakse kooskõlas otsuse (EL) 2016/810 (EKP/2016/10) artikli 3 lõikega 5 või need toimuvad kooskõlas selle otsuse artikli 3 lõike 6 punktiga b või c, võivad juhtasutused osaleda TLTRO-IIs oma TLTRO-II grupi uues koosseisus pärast oma keskpangalt selle kohta kinnituse saamist, et uut TLTRO-II gruppi tunnustatakse.
            
         
               (3)
            
            
               Seetõttu tuleb otsust (EL) 2016/810 (EKP/2016/10) vastavalt muuta,
            
         ON VASTU VÕTNUD KÄESOLEVA OTSUSE:
   Artikkel 1
   Muudatused
   Otsust (EL) 2016/810 (EKP/2016/10) muudetakse järgmiselt:
   
               1)
            
            
               artikli 3 lõike 6 punkti b alapunkt i asendatakse järgmisega:
               
                           „i)
                        
                        
                           juhtasutus taotleb oma RKP-lt TLTRO-II grupi koosseisu muutuse tunnustamist kooskõlas EKP veebilehel avaldatud TLTRO-II esialgse ajakavaga;“;
                        
                     
         
               2)
            
            
               artikli 3 lõike 7 punkt a asendatakse järgmisega:
               
                           „a)
                        
                        
                           muutuste osas kooskõlas lõikega 5 või lõike 6 punktiga b või c võib juhtasutus alustada osalemist TLTRO-IIs uues koosseisus TLTRO-II grupina pärast kinnituse saamist oma RKP-lt, et TLTRO-II grupi uut koosseisu tunnustatakse, ja“.
                        
                     
         Artikkel 2
   Jõustumine
   Käesolev otsus jõustub 31. oktoobril 2016.
   
      Frankfurt Maini ääres, 31. oktoober 2016
      
         
            EKP nõukogu nimel
         
         
            EKP president
         
         Mario DRAGHI
      
   
   
      (1)  Euroopa Keskpanga 28. aprilli 2016. aasta otsus (EL) 2016/810 suunatud pikemaajaliste refinantseerimisoperatsioonide teise seeria kohta (EKP/2016/10) (ELT L 132, 21.5.2016, lk 107).